stanford-oval/wikipedia huggingface dataset:
סטרוגינו

סטרוגינו (ברוסית: Строгино) היא נפה של המחוז הצפון-מערבי של העיר הפדרלית מוסקבה, שברוסיה. שטחה הוא 16.84 קמ"ר ואוכלוסייתה מונה 161,296 תושבים (2020).
סטרוגינו נמצאת לא רחוק מכביש הטבעת של מוסקבה, על גדתו הימנית של נהר מוסקבה. יש תחנת מטרו עם אותו שם של הראיון.
בנפה ממוקם מתקן האימונים של מועדון כדורגל סטרוגינו ומועדון כדורגל חופים סטרוגינו.
סם רוברדס

| --- | --- |

סם רוברדס, 1975
 לידה:  16 בדצמבר 1961 (בן 62) ניו יורק, ארצות הברית 
 שם לידה:  Sam Prideaux Robards 
 מדינה:  ארצות הברית ארצות הברית
 תקופת הפעילות:  מ-1980
 מקום לימודים:  קולג' שרה לורנס  Collegiate School  סטודיו אייץ' בי 
 בת זוג:  סוזי איימיס (1986–1994)  סידסל ינסן (1997–הווה)
 מספר צאצאים:  3
 פרסים והוקרה:  פרס קלרנס דרוונט 
 פרופיל ב-IMDb
 
סמואל פרידו "סם" רוברדס (באנגלית: Samuel Prideaux "Sam" Robards; נולד ב-16 בדצמבר 1961) הוא שחקן קולנוע, טלוויזיה ותיאטרון יהודי-אמריקאי. מוכר בעיקר בזכות תפקידיו בסרטים "אינטליגנציה מלאכותית", "גברת פארקר והחוג המרושע", "אמריקן ביוטי" ובסדרות "אחת שיודעת" ו"הבית הלבן".
ביוגרפיה

רוברדס נולד בניו יורק, בנם של כוכבי הקולנוע האמריקאי-נוצרי, ג'ייסון רוברדס, זוכה 2 פרסי אוסקר ושל שחקנית הקולנוע האמריקאית-יהודייה לורן באקול.
רוברדס בוגר שרה לורנס קולג' בניו יורק, למד דרמה ב"סטודיו הרברט ברגהוף" שבניו יורק ולימודי תיאטרון ב"מרכז יוג'ין אוניל לתיאטרון" שבקונטיקט.
קריירה

רוברדס החל את דרכו כשחקן בתחילת שנות ה-80 של המאה ה-20 בדרמה הקומית "סערה" בכיכובם של ג'ון קסאווטס וג'ינה רולנדס ובקומדיה "פנדנגו".
ב-1988 השתתף בתפקיד קטן בדרמה הביוגרפית בבימויו של קלינט איסטווד "בירד".
ב-1989 שיחק בסרט המלחמה של בריאן דה פלמה "חטאי מלחמה"
בתחילת שנות ה-90 התפרסם רוברדס בזכות תפקידו בסיטקום שיצר כריס אליוט "תמצא חיים" ובזכות תפקיד גדול בדרמה של אלן רודולף "גברת פארקר והחוג המרושע", בה שיחק בתור העיתונאי הארולד רוס מייסד עיתון ה"הניו יורקר".
ב-1999 השתתף רוברדס בסרטו המפורסם של סם מנדס "אמריקן ביוטי" בתפקיד השכן ההומו של משפחת ברנהם.
בשנת 2001 זכה רוברדס לתפקיד גדול בהפקתו העתידנית המרשימה של סטיבן ספילברג "אינטליגנציה מלאכותית", בה שיחק בתפקיד הנרי סווינטון המביא אל ביתו את הילד המלאכותי דייוויד (היילי ג'ואל אוסמנט).
ב-2002 הועמד רוברדס לפרס טוני על הופעתו במחזה "האיש שהיה לו את כל המזל".
ב-2004 שיחק רוברדס בקומדיית ההרפתקאות "תפוס את הילדה" בתפקיד טום אביה של הילדה מאדי פיליפס (קריסטן סטיוארט) והופיע בעונה החמישית סדרת הדרמה "הבית הלבן", בתפקיד כתב הבית הלבן גרג ברוק.
ב-2007 הופיע מותחן הפשע "סכין בלב" בתור אביו של קליי ברספורד (היידן כריסטנסן), בנוסף באותה שנה החל את תפקידו בסדרת הדרמה "אחת שיודעת" בתור יואי "הקפטן" ארצ'יבלד אביו של נייט ארצ'יבלד (צ'ייס קרופורד).
ב-2011 השתתף רוברטס בדרמה הרומנטית "סטטוס: ידידים" בתפקיד ג'ק סרג'נט אביו החורג של תלמיד התיכון ג'ורג' (פרדי היימור).
ב-2012 שיחק רוברדס בעונה השלישית של סדרת הדרמה "טרמיי" בתור המסעדן טים פיני.
חיים אישיים

לו בן אחד מאשתו הראשונה לה היה נשוי בשנים 1986–1994: השחקנית ודוגמנית העבר האמריקאית, סוזי איימיס; ושני בנים מאשתו השנייה לה נישא ב-1997: הדוגמנית הדנית, סידסל ינסן.
פילמוגרפיה > קולנוע

סערה (1982)
פנדנגו (1985)
בירד (1985)
חטאי מלחמה (1989)
הבלדה על ג'ו הקטן (1993)
גברת פארקר והחוג המרושע (1994)
משהו ללבוש (1994)
בחורות יפות (1996)
ארוחת ערב ונהיגה (1997)
אמריקן ביוטי (1999)
החיים כבית (2000)
החיים כבית (2001)
אינטליגנציה מלאכותית (2001)
תפוס את הילדה (2004)
סכין בלב (2007)
צ'ה (2008)
מהצד השני של הפסים (2008)
להתאהב מחדש (2009)
סטטוס: ידידים (2011)
Grand Street ‏‏(2014)
פריחה מאוחרת (2016)
Secret Links ‏(2016)
Where Is Kyra?‏ (2017)
Isle of Hope‏ (2022)
אסטרונאוטית (אנ') (2024)
Isle Child‏ (TBA)
פילמוגרפיה > טלוויזיה

Jacobo Timerman: Prisoner Without a Name, Cell Without a Number‏ (1983) - סרט טלוויזיה של NBC
תמצא חיים (1990–1992)
ספינת האורות השחורה (2004) – סרט טלוויזיה
הבית הלבן (2004–2005)
אחת שיודעת (2012–2007)
טרמיי (2012)
מסובך (2013–2014)
סוזנה מלווין

| --- | --- |

 לידה:  26 בינואר 1964 (בת 60) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-1984 
 סוגה:  רוק 
 שפה מועדפת:  אנגלית 
 בן או בת זוג:  פרינס (?–ערך בלתי־ידוע) 
 אתר רשמי
 פרופיל ב-IMDb
 
סוזנה מלווין (באנגלית: Susannah Melvoin; נולדה ב-26 בינואר 1964) היא זמרת ופזמונאית אמריקאית. מלווין ידועה בעיקר בזכות הקשר שלה עם פרינס באמצע שנות ה-80. מלווין מגיעה ממשפחה מוזיקלית והיא אחותה התאומה של המוזיקאית וונדי מלווין (אנ'), אחותו של ג'ונתן מלווין (אנ') (קלידן לשעבר בסיבוב הופעות עם הסמאשינג פאמפקינס), ובתו של פסנתרן הג'אז (ונשיא NARAS לשעבר) מייק מלווין (אנ').
קריירה > עבודתה עם פרינס

מלווין החלה לעבוד עם פרינס באמצע שנות ה-80 בעת שאחותה וונדי הייתה חלק מלהקתו. במהלך תקופה זו, מלווין זכתה להיות סולנית משותפת של אחד מהפרויקטים של פרינס: המשפחה (אנ'). פרינס כתב את השיר "Nothing Compares 2 U" של הלהקה משנת 1985 על מלווין. הוא זכה להצלחה בשנת 1990 בביצועה של שינייד או'קונור.
מאוחר יותר, מלווין הצטרפה להרכב המורחב של להקתו של פרינס – היא ביצעה קולות רקע באלבומו Parade ובשיר "Anotherloverholenyohead" משנת 1986. היא עיצבה את הז'קט בעטיפת האלבום Dream Factory, וקיבלה קרדיט על Sign o' the Times בכתיבת השיר "Starfish and Coffee".
מלווין הייתה מאורסת לפרינס, שכתב עליה כמה שירים.
קריירה > עבודה מאוחרת יותר

מלווין עבד לאחר בתור סולנית רקע עבור אמנים כמו רוג'ר ווטרס, אריק קלפטון ומייק אולדפילד וביצע שירה באלבומים של וונדי & ליסה (אנ'). היא הייתה שותפה לכתיבת שירים עבור הלהקה של אריק קלפטון ובעלה לשעבר דוויל ברמהול השני מ-Arc Angels. בהמשך לכך, הייתה שותפה לכתיבת שירים שביצעה מדונה, כמו הרצועה הרביעית מ-Ray of Light, "Candy Perfume Girl", שנכתבה עם ויליאם אורביט. זה היה אמור להיות ”מה שהיא חשבה שיהפוך להיות בכורת הסולו שלה או חלק מאלבום מהפרויקט 'סטריינג' קרגו' של אורביט, שאותו היא – וגם, מסתבר, מדונה – אהבו”. אורביט הציע למדונה את השירים שכתב עם מלווין, שלא קיבלה שום קרדיט או פיצוי. היא הצהירה כי ”אין לה חיבור עם מדונה”, אך הוסיפה כי ”אילו זכיתי לפרסום מתאים ב-Ray of Light, לא הייתי מודאגת לגבי החיים הפיננסיים שלי”. באפל מיוזיק זוכתה בתור חלק מכותבי השיר.
מחוץ לעולם המוזיקה, היא כיכבה בתפקידים קטנים או בתפקידי קמע בשלושה סרטים דלי תקציב, כולל Skin & Bone ו-Luster.
חיים אישיים

מלווין הייתה נשואה לדוויל ברמהול השני; לשניים נולדו שני ילדים והם נפרדו בשנת 2010. ברמהול החל במערכת יחסים עם רנה זלווגר בשנת 2012 והדבר סירבל בתקשורת את תהליך הגירושין.
הערות שוליים

↑  Susannah Melvoin on the hidden tenderness of Prince and the story behind ‘Starfish and Coffee’, www.thecurrent.org (באנגלית)
1 2  Susannah Melvoin | Actress, Music Department, Soundtrack, IMDb (באנגלית אמריקאית)
↑  Lewis, Everett, DVD commentary, Luster
↑  Sinéad O'Connor - Nothing Compares 2 U (באנגלית), 1990, נבדק ב-2023-10-16
↑  Prince and the Revolution – Anotherloverholenyohead, נבדק ב-2023-10-16
↑  Prince And The Revolution - Dream Factory (באנגלית), 2000, נבדק ב-2023-10-16
↑  Prince – Starfish and Coffee, נבדק ב-2023-10-16
↑  "Purple Reign". The Guardian (באנגלית בריטית). 2008-09-19. ISSN 0261-3077. נבדק ב-2023-10-16.
↑  Nilsen, Per (2003). Dance Music Sex Romance: Prince: The First Decade. SAF. p. 199. ISBN 0-946719-64-0.
↑  Kate Thomas, Renee Zellweger 'caught in Doyle Bramhall's child support battle', Mail Online, ‏2016-12-09
↑  Madonna – Candy Perfume Girl, נבדק ב-2023-10-16
↑  Barry Walters, Madonna's 'Ray of Light': 6 Things You Didn't Know, Rolling Stone, ‏2018-02-22 (באנגלית אמריקאית)
↑  Skin and Bone, 1998-09-25, נבדק ב-2023-10-16
↑  Luster, 2002-03-17, נבדק ב-2023-10-16
1 2  How Renée Zellweger Is Financially Supporting Her Boyfriend Doyle Bramhall, E! Online, ‏2017-10-12
| --- | --- |
בקרת זהויות :  NLI: 987007332217405171  BIBSYS: 6087805  ISNI: 0000 0000 5615 056X  LCCN: n2007019618  MusicBrainz: b02d3739-af33-4a8d-94a6-13a093414d08  NKC: xx0043835  VIAF: 85577801   WorldCat (עם VIAF): 85577801
סטיברזנס

סטיברזנס (ביוונית: Σατιβαρζάνης המאה ה-4 לפנה"ס) היה מדינאי פרסי. שרת את דריווש השלישי, ומאוחר יותר את אלכסנדר הגדול. בגד גם באלכסנדר ומרד בו. נהרג בדו-קרב מול המוקדוני אריגיוס.
ביוגרפיה

על ראשית חייו של סטיברזנס לא ידוע דבר. הוא שימש כסטראפ אריה (Aria). הוא שרת את דריווש השלישי, מלך ממלכת פרס האחמנית, ובמהלך כיבוש האימפריה הפרסית על ידי אלכסנדר הגדול, פיקד על כוח שהורכב מאנשי אריה בקרב גאוגמלה. הכוח שתחת פיקודו הוצב באגף השמאלי, מול היחידות שבפיקוד אלכסנדר עצמו. לאחר שהקרב הסתיים בניצחון מוקדוני, המשיך סטיברזנס לשרת את המלך, ויחד עמו נמלט אל הסטראפיות המזרחיות. אולם בהדרגה כמו אצילים פרסים רבים אחרים, החל סטיברזנס לאבד את האמון במלכו, ויחד עם בסוס סטראפ בקאטריה וברסאינטס סטראפ אראכוסיה, התנקשו במלך בשנת 330 לפנה"ס.
בהדרגה, התבר לסטיברזנס, שאלכסנדר הגדול מאמץ את המנהגים הפרסיים, לפיכך הוא הגיע למחנה של אלכסנדר בעיר סוסיא (כיום באזור משהד), והודיע על כניעתו. אלכסנדר היה מרוצה, והותיר את סטיברזנס כמושל אריה, אולם הותיר עמו 40 פרשים מוקדונים שהיו אמורים לפקח על נאמנותו. לאחר יציאת צבאו של אלכסנדר, מרד סטיברזנס וחבר לבסוס, שהוביל כעת את ההתנגדות הפרסית למוקדונים. הסיבות למרד אינן ברורות, ועל פי השערות הן נבעו מטעמים דתיים. בסוס, שלח לעזרתו 2,000 פרשים. אלכסנדר חזר על עקבותיו בניסיון לתפוס את סטיברזנס, אך הוא נמלט למדבר ואלכסנדר המשיך את מסעו לעבר באקטריה. הוא השאיר באריה 6,000 רגלים ו-600 פרשים בפיקוד שלושה מצביאים (ארטבזוס, אריגיוס וקרנוס), שהצליחו בסופו של דבר ללכוד את כוחו של סטיברזנס. אריגיוס וסטיברזנס ערכו ביניהם דו-קרב, שבסופו נעץ אריגיוס חנית בפניו של סטיברזנס והרג אותו.
לקריאה נוספת

דוד גולן, תולדות העולם ההלניסטי, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז.
ביל יני, אלכסנדר הגדול - לקחים מפועלו של המצביא הבלתי-מנוצח בהיסטוריה, 2012, הוצאת מודן - (מהדורה ראשונה בשנת 2010).
פאול קלושה, אלכסנדר הגדול, ת"א: מזרחי, 1963.
י. מודז'ייבסקי, אלכסנדר מוקדון, הוצאת הדר, 1960.
הרולד למב, אלכסנדר מוקדון – המסע אל קצה העולם, ירושלים: הוצאת קריית ספר, 1967.
Waldemar Heckel, The Conquests of Alexander the Great, Cambridge University Press, 2008.
Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
Arrian, The Campaigns of Alexander, translated by Aubrey de Sélincourt, Penguin Classics, 1958 and numerous subsequent editions.
Quintus Curtius Rufus. "Historiarum Alexandri Magni Libri Qui Supersunt" (בלטינית).
הערות שוליים

1 2 3  ביוגרפיה באתר ליוויוס
↑  יני, עמ' 97.
↑  גולן, עמ' 36.
↑  אריאנוס, ספר שלישי, 25.
↑  דיודורוס, ספר שבעה עשר, 78.1.
↑  .Waldemar Heckel, p. 92
↑  קורטיוס, ספר שביעי, 3, 2.
↑  אריאנוס, ספר שלישי, 28.
| מלחמותיו של אלכסנדר הגדול |
| --- | --- | --- |
| אזורים גאוגרפיים | חבל הבלקן • אסיה הקטנה • סוריה-ארץ ישראל-מצרים • מסופוטמיה • פרסיס • באקטריה • סוגדיאנה • תת-היבשת ההודית • גרוסיה | האימפריה של אלכסנדר הגדולאלכסנדר הגדול |
| קרבות וכיבושים | * המערכה הבלקנית של אלכסנדר הגדול: המצור על תבאי כיבוש האימפריה הפרסית על ידי אלכסנדר הגדול: קרב גרניקוס • המצור על מילטוס • המצור על הליקרנסוס • קרב איסוס • המצור על צור • המצור על עזה • קרב גאוגמלה • קרב השערים הפרסיים    כיבושי אלכסנדר הגדול באסיה התיכונה: המצור על הסלע הסוגדיאני  הפלישה להודו: קרב הידספס • המצור על עיר המאלים | האימפריה של אלכסנדר הגדולאלכסנדר הגדול |
| נושאים בביוגרפיה של אלכסנדר | אלכסנדר הגדול באגדות היהודיות • אלכסנדר הגדול באגדות הפרסיות • אופיו של אלכסנדר הגדול | האימפריה של אלכסנדר הגדולאלכסנדר הגדול |
| אישים בולטים שפעלו בתקופת חייו של אלכסנדר | אישים בולטים שפעלו בתקופת חייו של אלכסנדר | האימפריה של אלכסנדר הגדולאלכסנדר הגדול |
| יוונים ומוקדונים | פיליפוס השני • אולימפיאס • אריסטו • הפאיסטיון • פרמניון • פילוטאס • פרדיקס • תלמי הראשון • סלאוקוס הראשון • ליסימכוס • אנטיגונוס מונופתלמוס • אנטיפטרוס • קליטוס השחור • ניקנור • פוליפרכון • •אלקטס •מלאגרוס • פאיתון • קרטרוס • בלקרוס • אגיס השלישי | האימפריה של אלכסנדר הגדולאלכסנדר הגדול |
| פרסים ושכירי חרבם, הודים ואחרים | דריווש השלישי • ממנון • בסוס • פורוס • ארטבזוס • פרנבזוס • אריוברזנס • מזאוס • אאוטופרדטס • ספיטמנס • אוקסיארטס • ארסמס | האימפריה של אלכסנדר הגדולאלכסנדר הגדול |
סנט ג'ורג'ס (גרנדה)

| --- | --- |
נוף סנט ג'ורג'ס
נוף סנט ג'ורג'ס
 מדינה / טריטוריה:  גרנדה (מדינה) גרנדה
 מחוז:  סנט ג'ורג'
 על שם:  גאורגיוס הקדוש 
 גובה:  30 מטרים
 אוכלוסייה:  ‏
  ‑ בעיר:  4,315 (2006)
  ‑ במטרופולין:  33,000 (2006)
 קואורדינטות:  12°3′N 61°45′W﻿ / ﻿12.050°N 61.750°W﻿ / 12.050; -61.750
  מפת מיקום  מפה מפורטת   (למפת גרנדה מוגדלת) הילסבורו גרנוויל גוייב הים הקריבי האוקיינוס האטלנטי סנט ג'ורג'ס(למפת גרנדה רגילה) הילסבורו גרנוויל גוייב הים הקריבי האוקיינוס האטלנטי סנט ג'ורג'ס  he tabBackground:;tabBorder:#aaa;defaultTab:0;
 
סנט ג'ורג'ס (באנגלית: St. George's) היא בירת גרנדה. בעיר מתגוררים כ-4,315 תושבים (נכון לשנת 2006). בפרוורי העיר ובסביבתה מתגוררים 33,000 תושבים בקירוב, כשליש מתושבי המדינה הקטנה. העיר מוקפת גבעות שנוצרו בגלל מכתש שמקורו בהתפרצות הר געש ולחופיה נמל-ים שצורתו פרסה.
העיר הקטנה היא מוקד תיירותי מוכר באזור הקריבי ומגיעים אליה אלפי תיירים בשנה. לעיר מגיעות גם ספינות תענוגות. בשנים האחרונות העיר התפתחה אך ההיסטוריה התרבות והטבע שבה לא נפגעו. בעיר נמצאת האוניברסיטה על שם סנט ג'ורג' - בית הספר לרוקחות.
כלכלה

העיר מהווה נמל ייצוא עיקרי של גרנדה וענפי הייצוא העיקריים של העיר הם קקאו, אגוזי מוסקט ומייס. ענף התיירות אף הוא מהווה חלק חשוב בכלכלתה.
היסטוריה

את העיר בנו הצרפתים בשנת 1650. שרידים לסגנון הבנייה שלהם נשארו בדמות בתים עם גגות רעפים אדומים. סנט ג'ורג'ס הייתה בירתה של המושבה הבריטית איי וינדווארד מ-1885 ועד פירוקה של המושבה ב-1960.
בשנת 2004 הכה הוריקן איוון בעוצמה בעיר. פגיעתו השאירה הרס רב בעיר ובכל האי ונזק רב נגרם אף לתשתיות. על פי ההערכות קרוב ל-90% מבתי התושבים נפגעו וגידול עצי המוסקט החשובים מאוד לכלכתה של העיר נפגע משמעותית. אחרי בעזרת תרומות בינלאומיות מארצות הברית, קנדה והאיחוד האירופי החלו בבנייה מחדש של העיר. השיקום הניב פרי וב-2007 גרנדה אירחה את טורניר הגביע העולמי בקריקט
כמתוכנן.
סנה מדוריירה

סנה מדוריירה (בפורטוגזית: Sena Madureira) היא מועצה אזורית (município) במרכז מדינת אקרי שבברזיל. זוהי העיר הגדולה ביותר בשטחה במדינה.[דרושה הבהרה] האקלים בעיר חם ולח מאוד לאורך כל השנה.
סנה מדוריירה הוקמה ב-1904 והייתה מרכז לתעשיית הגומי. כיום הכלכלה של העיר מבוססת יותר על חקלאות, על תעשיית העץ, על שירותים ממשלתיים ותעשייה זעירה.
סנט ג'יימס

ערך זה עוסק בשכונה בלונדון. אם התכוונתם למשמעות אחרת, ראו .
| --- | --- |

 מידע
 עיר:  הסיטי של וסטמינסטר שבלונדון
 מדינה:  הממלכה המאוחדת
 קואורדינטות:  51°30′31″N 0°07′59″W﻿ / ﻿51.5085°N 0.133°W﻿ / 51.5085; -0.133
  (למפת לונדון מוגדלת) קנט סארי ברקשייר בקינגהאם הרטפורדשייר אסקססנט ג'יימס(למפת לונדון רגילה) קנט סארי בר. בקי. הרטפורדשייר אסקססנט ג'יימס(למפת הסיטי של וסטמינסטר רגילה) הפרלמנט הבריטיסנט ג'יימס(למפת הסיטי של וסטמינסטר מוגדלת) הפרלמנט הבריטיסנט ג'יימס
 
סנט ג'יימס (באנגלית: St. James's) היא שכונה במרכז רובע וסטמינסטר של העיר לונדון, בירת הממלכה המאוחדת.
השכונה גובלת בשכונת פיקדילי שמצפון לה, בגרין פארק שממערב לה, במאל ובפארק סנט ג'יימס שמדרום לה, ובהיימרקט שממזרח לה.
היסטוריה

בטרם הוקמה השכונה היה אזור סנט ג'יימס חלק מפארק מלכותי (ששרידים ממנו נותרו כיום בגרין פארק ובפארק סנט ג'יימס). בשנות ה-60 של המאה ה-17 העניק המלך צ'ארלס השני זכויות להנרי ג'רמין הארל הראשון מסנט אלבנז לפתח את האזור כאזור מגורים יוקרתי.
שכונת המגורים נבנתה סביב כיכר סנט ג'יימס. עד מלחמת העולם השנייה נחשבה השכונה לאחת משכונות המגורים היוקרתיות ביותר בלונדון. בשכונה נמצאים ארמון סנט ג'יימס, בית קלארנס, בית מאלבורו, בית לנקסטר, בית ספנסר, בית שומברג ובית ברידג'ווטר.
החל מהמחצית השנייה של המאה ה-20 הפך האזור לאזור משרדים יוקרתי ביותר. כיום נמצאות בשכונה ההנהלות העולמיות של בריטיש פטרוליום ושל חברת ריו טינטו (אנ'), וברחוב קינגס נמצא בית המכירות הפומביות כריסטיז.
החל מהמחצית השנייה של המאה ה-19 התמקמו בשכונה רבים ממועדוני הג'נטלמנים של לונדון, אשר שימשו מקום מפגש לאנשי החברה הגבוהה. בשנת 1990 פוצץ מועדון קארלטון, מועדון ששימש מקום מפגש של חברי המפלגה השמרנית הבריטית, על ידי ארגון ה-IRA.
אתרים בעלי חשיבות

בשכונה נמצאת כיכר סנט ג'יימס שהייתה בעבר אזור מגורים יוקרתי; כיום, מרבית מבני הכיכר הם המבנים המקוריים, אולם הם משמשים כמבני משרדים ולא כמבני מגורים. ספריית לונדון ממוקמת ברחוב ג'רמין. בפאל מאל ממוקמים רבים ממועדוני הג'נטלמנים של לונדון. טרסת בית קארלטון מכילה בתי טרסה שתוכננו על ידי האדריכל ג'ון נאש. מבנים אלה פונים לפארק סנט ג'יימס ומשמשים גם כיום למגורים.
סטיג רסטה

| --- | --- |

 לידה:  24 בפברואר 1980 (בן 44) טאלין, ברה"מ 
 מוקד פעילות:  אסטוניה 
 תקופת הפעילות:  מ-2002 
 סוגה:  מוזיקת פופ 
 שפה מועדפת:  אסטונית, אנגלית 
 כלי נגינה:  גיטרה 
 פרסים והוקרה:  מסדר הכוכב הלבן, דרגה 5 
 פרופיל ב-IMDb
 
ראול-סטיג רסטה (באסטונית: Raul-Stig Rästa; נולד ב-24 בפברואר 1980) הוא זמר-יוצר אסטוני, שייצג, יחד עם הזמרת האסטונית, אלינה בורן, את אסטוניה באירוויזיון 2015, עם השיר "Goodbye to Yesterday".‏
קריירה

ב-2002–2006, הוא היה חבר בלהקת סלובודן ריבר, יחד עם איטהקה מריה וטומי רהולה. הוא היה גם חבר בלהקת טראפיק ובלהקת Outloudz. ב-2011 הוא היה מתמודד בעונה החמישית של לרקוד עם כוכבים האסטוני, שבו הודח חמישית מהתחרות. ב-2012 גילם סטיג את מוריץ בהפקת המקור האסטונית של המחזמר אביב מתעורר.
קריירה > תחרות האירוויזיון

רסטה ניסה מספר פעמים לייצג את אסטוניה באירוויזיון. הוא התחרה עם להקת סלובודן ריבר בקדמי האירוויזיון של 2003 ו-2004, עם הקת טראפיק בקדמי האירוויזיון של 2008, 2009, 2012, 2014, 2020, ועם להקת Outloudz בקדם האירוויזיון של 2011. כל אחד מהפעים הללו, כשל מלנצח בתחרות.
ב-2015, הוא התחרה, יחד עם הזמרת האסטונית, אלינה בורן, בקדם האירוויזיון של 2015, עם השיר "Goodbye to Yesterday", והגיע למקום הראשון בקדם. באירוויזיון 2015, הם העפילו לגמר, וסיימו במקום השביעי עם 106 נקודות.
הוא היה אחד מהכותבים של השיר "Play" של יורי פוטסמן, שייצג את אסטוניה באירוויזיון 2016, שהגיע למקום האחרון בחצי הגמר הראשון.
רסטה היה אחד מהמלחינים של השיר "In or Out" של אלינה בורן, שהתמודדה בקדם האירוויזיון האסטוני של 2017, שבו היא סיימה במקום העשירי בגמר. הוא גם היה אחד מהכותבים של השיר "Enough" של אלינה בורן, שהמודדה בקדם האירוויזיון האסטוני של 2013, שבו היא סיימה במקום השמיני בגמר.
הוא התחרה בקדם האירוויזיון האסטוני של 2018, עם השיר "Home", שבו הגיע למקום השני בגמר.
הוא היה אחד מהכותבים של השיר "Storm" של ויקטור קרון, שייצג את אסטוניה באירוויזיון 2019, וסיים במקום ה-20 בגמר עם 76 נקודות.
הוא התחרה בקדם האירוויזיון האסטוני של 2022 עם השיר "Interstellar", והגיע למקום התשיעי בגמר.
הערות שוליים

↑  Melbler, Patrick (21 בפברואר 2015). "ESTONIA: ELINA BORN & STIG RÄSTA WINS EESTI LAUL WITH "GOODBYE TO YESTERDAY"". wiwibloggs. ארכיון מ-2015-02-21. נבדק ב-21 בפברואר 2015. {{cite news}}:  (עזרה)
| --- | --- |
בקרת זהויות :  GND: 1199727482  MusicBrainz: 52986633-a861-4f3e-ae86-94633e048885  VIAF: 1167149544568600490004   WorldCat (עם VIAF): 1167149544568600490004
סן חואן (פרובינציה)

ערך זה עוסק בפרובינציית סן חואן. אם התכוונתם לעיר סן חואן, ראו .
סן חואן (בספרדית: San Juan) היא פרובינציה באזור הקוז'ו שבמערב ארגנטינה. היא גובלת בצפון ובמזרח בלה ריוחה, בדרום-מזרח בסן לואיס, בדרום במנדוסה ובמערב בצ'ילה.
גאוגרפיה

סן חואן משתרעת על פני כ-89 אלף קמ"ר. היא מצויה באזור הררי, ורוב שטחה הוא בגובה של למעלה מ-1,000 מטר מעל פני הים. האזור המערבי, בו מתנשאים הרי האנדים הוא האזור הגבוה ביותר, וכמה מהפסגות בו מתנשאות לגובה של יותר מ-6,000 מ' מעל פני הים, ובהן מרסדאריו (6,770 מ') לאס טורטויאס (6,332 מ'), ולוס אוליווארס (6,250 מ'). ממערב מתנשאים שני רכסים נוספים, נמוכים יותר - הר קוראז'יטוס (3,162 מ') וסיירה דה ואז'ה פרטיל, שפסגתה הגבוהה ביותר היא בגובה 2,350 מ'.
שני הנהרות העיקריים בפרובינציה הם חצ'אל, הזורם מזרחה בצפון הפרובינציה, ומתעקל דרומה בחלקה המזרחי, וסן חואן, הזורם ממערב למזרח בדרום הפרובינציה. שני הנהרות נפגשים במשולש הגבולות עם פרובינציות סן לואיס ומנדוסה, ויוצרים את נהר דסאגואדרו.
האזור בו מצויה הפרובינציה הוא אזור מדברי ויבש, החשוף לרוחות הסונדה המגיעות מהרי האנדים.
בסן חואן שני פארקים לאומיים: סן גיז'רמו, המשתרע על פני כ-1,700 קמ"ר בקצה הצפון-מערבי של הפרובינציה ואל לאונסיטו, המשתרע על פני כ-760 קמ"ר בדרומה. שניהם מגנים על אזורי פונה אנדיים. פארק אחר, במעמד של פארק פרובינציאלי, הוא איסצ'יגואלסטו, המשתרע על פני כ-600 קמ"ר בצפון-מזרח הפרובינציה. בשטחו נמצאו שרידים פרהיסטוריים מתקופת הטריאס, והוא מגן על תצורות גאולוגיות ייחודיות שנוצרו מסחיפה. פארק זה הוכרז כאתר מורשת עולמית בשנת 2000.
היסטוריה

באיסצ'יגואלסטו שבצפון הפרובינציה נמצאו שרידים פרה-היסטוריים רבים מתקופת הטריאס, שנחשבים למגוונים ולשמורים ביותר מסוגם בעולם כולו.
תושבי האזור לפני הגעת הספרדים היו עמי הוורפה בדרום, האולונגאסטה בצפון-מזרח והקפז'אן בעמקים המרכזיים. בני הוורפה הקימו מערכת ענפה של תעלות להשקיית שדות התירס, הקינואה, השעועית והדלעת, וגם גידלו לאמות וגואנקואים.
ב-1551 הגיע לאזור סן חואן ומנדוסה של ימינו פרנסיסקו דה ויאגרה, שנשלח בידי פדרו דה ואלדיביה מקוסקו, והגיע דרך צ'ילה. הוא שהה במקום עם חייליו במחיצת בני הווארפה במהלך החורף, ושב לצ'ילה. ב-13 ביוני 1562 ייסד חואן חופרה את העיר סן חואן. לאחר שנהר סן חואן עלה על גדותיו ב-1593, הועתק מיקומה 2 ק"מ דרומה.
לאחר כינונה של מלכות המשנה של ריו דה לה פלטה ב-1776 סופחה אליה סן חואן, שעד אז הייתה חלק ממלכות המשנה של פרו. ב-1782 הוקמה האינטנדנסיה של קוז'ו, אך היא פורקה כבר ב-1783, והחל מאותה שנה הייתה סן חואן חלק מהאינטנדנסיה של קורדובה וטוקומאן. ב-1813 הוקמה האינטנדנסיה של קוז'ו מחדש, והיא כללה את מנדוסה, סן חואן וסן לואיס של ימינו. ב-1814 מונה חוסה דה סן מרטין למושל קוז'ו, וב-1817 השלים את כיבוש קוז'ו מידי הספרדים, בדרכו לשחרורן של צ'ילה ופרו. ב-1 במרץ 1820 פורקה האינטנדנסיה ל-3 פרובינציות נפרדות - סן חואן, סן לואיס ומנדוסה.
ב-7 באפריל 1856 הושלם כינונה של חוקת הפרובינציה. ב-1862 נבחר לתפקיד המושל דומינגו פאוסטינו סרמיינטו, לימים נשיא ארגנטינה. סרמיינטו האיץ את פיתוחה של הקמת הפרובינציה, ובתקופת שלטונו הונהג חינוך חובה (לראשונה בארגנטינה), הוקמו מכרות, ונסללו דרכים חדשות.
ב-15 בינואר 1944 פקדה את סן חואן רעידת אדמה, שעוצמתה נאמדת בין 6.7 ל-7.8 בסולם ריכטר. ברעש מצאו את מותם כ-10 אלפים מתושבי העיר סן חואן, שהם כעשירית מתושביה באותה העת. חלקים נרחבים מהעיר נהרסו. ב-23 בנובמבר 1977 אירע רעש אדמה נוסף, בעוצמה של 7.4 בסולם ריכטר. הפעם המבנים היו יציבים יותר, והרעש גבה רק 65 קורבנות, בעיר קאוסטה.
דמוגרפיה

בשנת 2001 התגוררו בסן חואן כ-620 אלף נפש, מהם כחצי מיליון מרוכזים במטרופולין של הבירה, סן חואן. הערים הגדולות בפרובינציה הן:
סן חואן (כ-113 אלף תושבים)
ויז'ה קראוסה (כ-108 אלף תושבים)
ריוודוויה (כ-76 אלף תושבים)
צ'ימבאס (כ-73 אלף נפש)
סנטה לוסיה (כ-39 אלף תושבים)
כלכלה

כלכלתה של סן חואן אינה חזקה במיוחד. בשנת 2006 נאמד התמ"ג בפרובינציה ב-3.6 מיליארד דולרים, שהם כ-5,820 דולר לנפש, בממוצע. שיעור זה נמוך בכשליש מהממוצע הארצי.
ענף היין הוא הבולט ביותר בפרובינציה. הספרדים החלו לגדל גפנים באזור כבר בסוף המאה ה-16, וכיום משתרעים כרמים על פני כ-500 קמ"ר בפרובינציה. תעשיית היין היא השנייה בגודלה בארגנטינה, אחרי מנדוסה. מאז שנות ה-80 התפתחו בסן חואן תעשיות נוספות, ובהן עיבוד מזון, פלסטיק, חלקי חילוף לרכב וטקסטיל. התעשייה מהווה כ-20% מהתוצר בפרובינציה.
בסן חואן מתבצעת גם כרייה נרחבת של מחצבים שונים, ובהם זהב (ממנו נכרות כ-11 אלף אונקיות בשנה), עופרת, גרפיט וחרסית. ייצור חשמל נעשה בעיקר באמצעים הידרואקלטריים, כדוגמת סכר אוז'ום. ב-2007 הוקמה טורבינת רוח בגובה של 4,200 מ' מעל פני הים, המיקום הגבוה בעולם של טורבינה מסוגה.
החקלאות כוללת, פרט לגפנים, גם אפרסקים, תאנים, עגבניות, תירס ותפוחי אדמה.
התיירות בפרובינציה אינה מפותחת במיוחד. האתרים הפופולריים בקרב תיירים הם הפארק המחוזי איסצ'יגואלסטו, הפארקים הלאומיים סן גיז'רמו ואל לאונסיטו וסכר אוז'ום. בעקבות מנדוסה, החלה להתפתח גם בסן חואן תיירות יין.
חואן חופרה, מייסד העיר סן חואן
מנזקי רעידת האדמה של 1944
סכר אוז'ום
סטיג לרסון

| --- | --- |

סטיג לרסון  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 באוגוסט 1954 סקלפטהמן, שוודיה 
 פטירה:  9 בנובמבר 2004 (בגיל 50) סטוקהולם, שוודיה 
 מדינה:  שוודיה 
 לאום:  שוודי
 מקום קבורה:  Högalids columbarium 
 עיסוק:  סופר ועיתונאי
 שפות היצירה:  שוודית 
 סוגה:  רומן פשע 
 יצירות בולטות:  טרילוגיית מילניום
 תקופת הפעילות:  1990–2004 (כ־14 שנים)
 בן או בת זוג:  Eva Gabrielsson 
 פרסים והוקרה:  פרס מפתח הזכוכית (2008)  אזרחות כבוד של אומאו (2012)  סופר השנה (2007)  פרס אנתוני (2009)  פרס בארי (2009)  פרס רומן הפשע השוודי הטוב ביותר (2006)  פרס מקאוויטי (2009)  Swedish Crime Writers' Academy 
 www.stieglarsson.se
 
קרל סטיג-ארלנד "סטיג" לרסון (בשוודית Karl Stig-Erland Larsson;‏ 15 באוגוסט 1954 - 9 בנובמבר 2004) היה סופר, עיתונאי ופעיל פוליטי שוודי. נודע בזכות כתיבת סדרת ספרי המתח "טרילוגיית מילניום" שזכתה להצלחה עולמית לאחר מותו.